শীর্ষ আদালতে পিছোল ডিএ মামলার শুনানি

ওয়েবডেস্ক: ফের সুপ্রিম কোর্টে (Supreme Court) পিছিয়ে গেল ডিএ মামলার (DA Case) শুনানি। পরবর্তী শুনানি (Hearing) হবে ১৪ মে। বুধবার রাজ্যের আইনজীবী অভিষেক মনু সিংভি (Abhishek Manu Singhvi) জানান, অন্য একটি মামলায় তাঁর থাকা খুব দরকারি। তাই এদিনের শুনানি পিছিয়ে দেওয়া হোক। বিরোধিতা করেন আইনজীবী বিকাশরঞ্জন ভট্টাচার্য। শেষমেষ পিছিয়ে যায়। দুপক্ষের সওয়াল জবাব শোনার পর ১৪ মে পর্যন্ত পিছিয়ে দেওয়া হয় শুনানি।

কেন্দ্রীয় হারে বর্ধিত ডিএ-র সমতুল হারে ডিএ পাওয়ার দাবিতে রাজ্য সরকারি কর্মীদের আন্দোলন। বকেয়া ডিএ বা মহার্ঘ ভাতার দাবিতে কলকাতা হাইকোর্টে মামলা করেছিলেন রাজ্য সরকারি কর্মীদের একাংশ। সেই মামলায় হাইকোর্ট জানায়, কেন্দ্রের সমতুল ৩১ শতাংশ হারে ডিএ দিতে হবে। ওই নির্দেশকে চ্যালেঞ্জ করে সুপ্রিম কোর্টের দ্বারস্থ হয় রাজ্য। এই মামলার শেষ শুনানি হয়েছিল গত বছর ১ ডিসেম্বর।