বেআইনি অস্ত্র ব্যবহারের রমরমা রুখতে হস্তক্ষেপ সুপ্রিম কোর্টের

দিল্লি: দেশজুড়ে বেআইনি আগ্নেয়াস্ত্রের রমরমা রুখতে এ বার হস্তক্ষেপ করল সুপ্রিম কোর্ট (Supreme Court)। কেন্দ্রীয় সরকার দ্বারা গঠিত বিশেষজ্ঞ কমিটি রাজ্য ও কেন্দ্রশাসিত অঞ্চলগুলির প্রস্তাব বিবেচনা করুক। এমনটাই মত সুপ্রিম কোর্টের (Supreme Court Of India)।

বেআইনি ছাড়াও আইনি অস্ত্রের বেআইনি ব্যবহার রুখতে উপযুক্ত পরিকল্পনা ও ব্যবস্থা নেওয়ার নির্দেশ ডিরেক্টর জেনারেল, ব্যুরো অফ পুলিশ রিসার্চ অ্যান্ড ডেভেলপমেন্টের চেয়ারম্যানশিপে বিশেষজ্ঞ কমিটি গঠন করা হয়েছে বলে কেন্দ্রের বক্তব্যের জেরে সম্পর্কিত মামলার নিষ্পত্তি। ১৯৫৯ সালের অস্ত্র আইন এবং ২০১৬ সালের অস্ত্র বিধি যথাযথভাবে ব্যবহারের ক্ষেত্রে অনেক গাফিলতির অভিযোগে গত বছরের নভেম্বরে প্রতিটি রাজ্য ও কেন্দ্রশাসিত অঞ্চলগুলির জন্য আদালত দ্বারা কমিটি গঠন করা হয়েছিল। কারণ, মামলার অভিযোগ ও তথ্য অনুযায়ী বেআইনিভাবে ওয়ার্কসপ এবং কারখানায় বেআইনি অস্ত্র তৈরীর রমরমা চলছে। ফলে সমাজে অপরাধের প্রবণতা বাড়ছে। তা গতকয়েকদিনের ছবি দেখলেও স্পষ্ঠ।

আরও পড়ুন: অনলাইন গেমিংয়ে লক্ষ লক্ষ টাকা জলে, আত্ম*ঘাতী কিশোর

বিচারপতি বিবি নাগরত্ন ও বিচারপতি কেভি বিশ্বনাথনের নির্দেশ, রাজ্য ও কেন্দ্রশাসিত অঞ্চলগুলির নবগঠিত বিশেষজ্ঞ কমিটির কাছে এই প্রবণতা রুখতে উপযুক্ত পরিকল্পনা পেশ করবে। এছাড়াও, ঘোষিত পরিকল্পনা কার্যকর করার পাশাপাশি নিয়মিতভাবে পর্যালোচনা করবে। সম্পর্কিত পরিকল্পনা অবশ্যই স্বরাষ্ট্র মন্ত্রক দ্বারা অনুমোদিত হতে হবে এবং সারা দেশে চালু করতে হবে বলে নির্দেশ শীর্ষ আদালতের।